# 17a etapa del Tour de França de 2012

La 17a etapa del Tour de França de 2012 es disputà el dijous 19 de juliol de 2012 sobre un recorregut de 143,5 km entre la localitat de Banhèras de Luishon i l'estació d'esquí de Peyragudes.
El vencedor de l'etapa fou l'espanyol Alejandro Valverde (Movistar Team), que s'imposà en solitari en l'arribada a l'estació d'esquí de Peyragudes després de rodar en solitari els darrers 35 km d'etapa, des que a manca de 3,5 km pel cim del Port de Balès deixés enrere els seus companys d'escapada. Segon i tercer foren els homes del Team Sky Christopher Froome i Bradley Wiggins. Thomas Voeckler s'assegurà el mallot de la muntanya gràcies a passar sempre per davant de Fredrik Kessiakoff (Astana Qazaqstan Team) en tots els ports del dia.

## Perfil de l'etapa

Darrera etapa d'alta muntanya de la present edició, amb un primer ascens al coll de Menté, de primera categoria, continuant amb el Coll des Ares, de segona i la petita Cota de Burs, abans d'afrontar l'ascensió al Port de Balès, darrer port de categoria especial de la cursa. En aquell punt els ciclistes inicien un llarg descens per tot seguit afrontar el coll de Peyresourde, en direcció contrària al dia anterior i no puntuable, i final a l'estació d'esquí de Peyragudes. Amb un recorregut de 143,5 km, és l'etapa més curta de la present edició.

## Desenvolupament de l'etapa

En els primers quilòmetres d'etapa es produïren nombrosos intents d'escapada, però no va ser fins a l'inici de l'ascensió al coll de Menté quan començà a consolidar-se l'escapada del dia. Més de 20 ciclistes en formaren part, però una acceleració d'Alejandro Valverde (Movistar Team) va fer que quedés reduïda a set ciclistes. En la lluita per la classificació de la muntanya Thomas Voeckler (Team Europcar) i Fredrik Kessiakoff (Astana Qazaqstan Team) lluitaren pels punts al coll, sent Voeckler el primer pel cim. La boira i la carretera mullada convertiren en molt perillós els descens, cosa que aprofità Vincenzo Nibali (Liquigas-Cannondale) per escapar-se del grup dels favorits i enllaçar amb els escapats. Això provocà la ràpida reacció dels homes del Team Sky, ja que Nibali es trobava a poc més de dos minuts del líder. Aquesta presència no agradà entre els escapats i Valverde acabà convencent a Nibali perquè desistís en el seu intent de formar part de l'escapada, cosa que en permeté la seva consolidació.
Fins a deu ciclistes van saltar del gran grup per unir-se als escapats un cop es tranquil·litzà la situació entre els favorits. A poc a poc les diferència s'anaren ampliant fins a arribar a quasi tres minuts a l'altura de la cota de Burs. Kessiakoff i Voeckler continuaren la seva particular lluita pels punts de la muntanya, sent sempre Voeckler el vencedor.
Després del moviment d'un parell de ciclistes de l'Euskaltel–Euskadi en els quilòmetres previs a l'inici a l'ascensió al port de Balès, Rui Costa (Movistar Team) atacà tot preparant el terreny per Alejandro Valverde. Valverde atacà en plena ascensió a Balès, marxant en solitari i passant amb 50" sobre Egoi Martínez (Euskaltel–Euskadi) i Costa i uns dos minuts i mig sobre el gran grup. La resta d'escapats foren neutralitzats en el descens, sent els darrers Kessiakoff, Voeckler, Gorka Izagirre (Euskaltel–Euskadi), Levi Leipheimer (Omega Pharma-Quick Step) i Blel Kadri (AG2R La Mondiale).
En el descens Valverde augmentà la diferència, abans d'afrontar l'ascensió al coll no puntuable del Peyresourde. Les acceleracions dels homes del Lotto-Belisol, primer Jelle Vanendert i després Jurgen van den Broeck, van fer que el grup es reduís a sols 8 homes i que Valverde sols disposés de poc més d'un minut a manca de 3 km. En els darrers quilòmetres Wiggins i Froome deixaren enrere Nibali i la resta d'integrants del grup, però no van poder arribar a Valverde, que d'aquesta manera aconseguí la seva quarta victòria al Tour.

## Punts

| Esprint intermedi de Loras de Varossa (km 81) Primer Blel Kadri (FRA)20 pts Segon Sandy Casar (FRA)17 pts Tercer Rubén Plaza (ESP)15 pts Quart Jean-Christophe Péraud (FRA)13 pts Cinquè Gorka Izagirre (ESP)11 pts Sisè Laurens ten Dam (NED)10 pts Setè Alejandro Valverde (ESP)9 pts Vuitè Rui Alberto Faria da Costa (POR)8 pts Novè Aleksandr Vinokúrov (KAZ)7 pts Desè Levi Leipheimer (USA)6 pts Onzè Simone Stortoni (ITA)5 pts Dotzè Fredrik Kessiakoff (SWE)4 pts Tretzè Thomas Voeckler (FRA)3 pts Catorzè Johnny Hoogerland (NED)2 pts Quinzè Egoi Martínez (ESP)1 pt | Esprint final de Peyragudes (km 143,5) Primer Alejandro Valverde (ESP)20 pts Segon Christopher Froome (GBR)17 pts Tercer Bradley Wiggins (GBR)15 pts Quart Thibaut Pinot (FRA)13 pts Cinquè Pierre Rolland (FRA)11 pts Sisè Jurgen van den Broeck (BEL)10 pts Setè Vincenzo Nibali (ITA)9 pts Vuitè Tejay van Garderen (USA)8 pts Novè Christopher Horner (USA)7 pts Desè Daniel Martin (IRL)6 pts Onzè Andreas Klöden (GER)5 pts Dotzè Nicolas Roche (IRL)4 pts Tretzè Jelle Vanendert (BEL)3 pts Catorzè Richie Porte (AUS)2 pts Quinzè Denís Ménxov (RUS)1 pt |

## Ports de muntanya

| 1. Coll de Menté. 1349m. 1a Categoria (km 27,5) (9,3 km al 9,1%) Primer Thomas Voeckler (FRA)10 pts Segon Fredrik Kessiakoff (SWE)8 pts Tercer Pierre Rolland (FRA)6 pts Quart Alejandro Valverde (ESP)4 pts Cinquè Sandy Casar (FRA)2 pts Sisè Edvald Boasson Hagen (NOR)1 pt | 2. Coll des Ares. 797m. 2a Categoria (km 55,5) (6,0 km al 5,3%) Primer Thomas Voeckler (FRA)5 pts Segon Fredrik Kessiakoff (SWE)3 pts Tercer Sandy Casar (FRA)2 pts Quart Egoi Martínez (ESP)1 pt |
| 3. Cota de Burs. 592m. 3a Categoria (km 76) (1,2 km al 7,6%) Primer Thomas Voeckler (FRA)2 pts Segon Fredrik Kessiakoff (SWE)1 pt | 4. Port de Balès. 1755m. Categoria Especial (km 111,5) (11,7 km al 7,7%) Primer Alejandro Valverde (ESP)25 pts Segon Egoi Martínez (ESP)20 pts Tercer Rui Alberto Faria da Costa (POR)16 pts Quart Blel Kadri (FRA)14 pts Cinquè Levi Leipheimer (USA)12 pts Sisè Thomas Voeckler (FRA)10 pts Setè Fredrik Kessiakoff (SWE)8 pts Vuitè Gorka Izagirre (ESP)6 pts Novè Jurgen van den Broeck (BEL)4 pts Desè Dominik Nerz (GER)2 pts |
* 5. Peyragudes. 1605m. 1a Categoria (km 142,5) (15,4 km al 5,1%)
    Primer Alejandro Valverde (ESP)20 pts Segon Christopher Froome (GBR)16 pts Tercer Bradley Wiggins (GBR)12 pts Quart Thibaut Pinot (FRA)8 pts Cinquè Jurgen Van den Broeck (BEL)4 pts Sisè Pierre Rolland (FRA)2 ptS

## Classificació de l'etapa

| | Ciclista | Equip | Temps |
| 1 | Alejandro Valverde (ESP) | Movistar Team | 4h 12' 11" |
| 2 | Chris Froome (GBR) | Team Sky | + 19" |
| 3 | Bradley Wiggins (GBR) | Team Sky | + 19" |
| 4 | Thibaut Pinot (FRA) | FDJ-BigMat | + 22" |
| 5 | Pierre Rolland (FRA) | Team Europcar | + 26" |
| 6 | Jurgen van den Broeck (BEL) | Lotto-Belisol | + 26" |
| 7 | Vincenzo Nibali (ITA) | Liquigas-Cannondale | + 37" |
| 8 | Tejay van Garderen (USA) | BMC Racing Team | + 54" |
| 9 | Chris Horner (USA) | RadioShack-Nissan | + 1' 02" |
| 10 | Daniel Martin (IRL) | Garmin-Sharp | + 1' 11" |

## Classificació general

| | Ciclista | Equip | Temps |
| 1 | Bradley Wiggins (GBR) | Team Sky | 78h 28' 02" |
| 2 | Chris Froome (GBR) | Team Sky | + 2' 05" |
| 3 | Vincenzo Nibali (ITA) | Liquigas-Cannondale | + 2' 41" |
| 4 | Jurgen van den Broeck (BEL) | Lotto-Belisol | + 5' 53" |
| 5 | Tejay van Garderen (USA) | BMC Racing Team | + 8' 30" |
| 6 | Cadel Evans (AUS) | BMC Racing Team | + 9' 57" |
| 7 | Haimar Zubeldia (ESP) | RadioShack-Nissan | + 10' 11" |
| 8 | Pierre Rolland (FRA) | Team Europcar | + 10' 17" |
| 9 | Janez Brajkovič (SVN) | Astana Qazaqstan Team | + 11' 00" |
| 10 | Thibaut Pinot (FRA) | FDJ-BigMat | + 11' 46" |

## Classificacions annexes

| Classificació per punts Ciclista Equip Punts 1r  Peter Sagan (SVK) Liquigas-Cannondale 356 pts 2n  André Greipel (GER) Lotto-Belisol 254 pts 3r  Matthew Harley Goss (AUS) Orica-GreenEDGE 203 pts | Classificació de la muntanya Ciclista Equip Punts 1r  Thomas Voeckler (FRA) Team Europcar 134 pts 2n  Fredrik Kessiakoff (SWE) Astana Qazaqstan Team 123 pts 3r  Chris Anker Sørensen (DEN) Team Saxo-Tinkoff 77 pts |
| Classificació del millor jove Ciclista Equip Temps 1r  Tejay van Garderen (USA) BMC Racing Team 78h 36' 31" 2n  Thibaut Pinot (FRA) FDJ-BigMat + 3' 16" 3r  Steven Kruijswijk (NED) Rabobank ProTeam + 1h 00' 38" | Classificació per equips Equip Temps 1r RadioShack-Nissan 235h 40' 21" 2n Team Sky + 14' 09" 3r BMC Racing Team + 36' 21" |

## Abandonaments

No es produí cap abandonament.

## Notes i referències

* 1 2 «ÉTAPE 17 - Bagnères-de-Luchon / Peyragudes 143,5 km» (en francès). letour.fr. [Consulta: 21 juliol juny 2012].
* 1 2 Hymas, Peter «Valverde lays claim to final mountain stage». Cycling News. Future Publishing Limited, 19-07-2012 [Consulta: 19 juliol 2012].
* 1 2 «Un Tour a dues velocitats». El Punt-Avui, 20-07-2012. [Consulta: 23 juliol 2012].
* ↑ «Valverde aconsegueix la victòria que desitjava als Pirineus». El Periódico de Catalunya, 19-07-2012. [Consulta: 23 juliol 2012].
* ↑ «¡Victoria de Valverde tras 35 km en solitario!» (en castellà). letour.fr, 19-07-2012. [Consulta: 23 juliol 2012].